Oikeusministeriö
PL 25
00023 VALTIONEUVOSTO	
Lausuntopyyntö 16.10.2009 OM 4/32/2006	
	
Vakuutusoikeuden toiminnan kehittäminen	
Pyydettynä lausuntonaan oikeusministeriön asiakohdassa mainitusta työryhmämietinnöstä Finanssivalvonta lausuu seuraavan. 

Mietinnössä selvitetään vakuutusoikeuden toiminnan ja sääntelyn uudistamistarpeita. Ehdotuksessa esitetään vakuutusoikeuden toimintaedellytysten parantamista keventämällä kokoonpanoja ja rajoittamalla lisäselvityksen jättämiselle varattua aikaa. Lisäksi kansalaisten luottamusta vakuutusoikeuden toimintaan pyritään vahvistamaan siten, että vakuutusoikeuden puolueettomuus ja riippumattomuus näkyisi ulospäin.

Vakuutusoikeudessa käsitellään yksilön perustoimeentulon kannalta keskeisiä etuuksia, minkä vuoksi ne olisi käsiteltävä mahdollisimman kiireellisinä, kuitenkin siten, että kansalaisten luottamus vakuutusoikeuden ratkaisutoimintaan säilyy. Ratkaisutoiminnan joustavoittaminen mahdollistaa käsittelyn nopeuttamisen oikeusvarmuuden silti vaarantumatta. Vakuutus-oikeuden lääkärijäsenten nimitysmenettelyn avoimuuden lisääminen ja sidonnaisuusilmoitusten liittäminen nimityksiin lisäävät myös kansalaisten luottamusta vakuutusoikeuden asiantuntijalääkärijärjestelmää kohtaan. 

Finanssivalvonta pitää työryhmän ehdotuksia tarkoituksenmukaisina ja kannatettavina eikä sillä ole toimialansa osalta ehdotuksista huomautettavaa.

Erja Rautanen		Maarit Humaloja
osastopäällikkö		lakimies